CELEX: 62020TN0089
Language: fi
Date: 2020-12-21 00:00:00
Title: Asia T-89/20: Kanne 21.12.2020 – PV v. komissio

29.3.2021   
            
            
               FI
            
            
               Euroopan unionin virallinen lehti
            
            
               C 110/30
            
         
      Kanne 21.12.2020 – PV v. komissio
      (Asia T-89/20)
      (2021/C 110/35)
      Oikeudenkäyntikieli: ranska
      
         Asianosaiset
      
      
         Kantaja: PV (edustaja: asianajaja D. Birkenmaier)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kanne on otettava tutkittavaksi ja että se on perusteltu,
               
            ja tämän seurauksena
      
                  —
               
               
                  kumoamaan kaikilta osin toisen kurinpitomenettelyn CMS 17/025, kolmijäsenisen nimittävän viranomaisen 21.10.2019 tekemän viraltapanopäätöksen ja henkilöstösääntöjen 90 artiklan 2 kohdan mukaisen valituksen hylkäämisestä 25.3.2020 tehdyn päätöksen R/630/19
               
            
                  —
               
               
                  kumoamaan henkilöstösääntöjen 24 artiklan mukaisen avustamispyynnön hylkäämisestä 12.12.2019 tehdyn päätöksen D/456/19 ja henkilöstösääntöjen 90 artiklan 2 kohdan mukaisen valituksen hylkäämisestä 20.5.2020 tehdyn päätöksen R/71/20
               
            
                  —
               
               
                  kumoamaan palkasta tehtävistä vähennyksistä 15.9.2016 tehdyn päätöksen (viite Ares(2016)5348994) ja henkilöstösääntöjen 90 artiklan 2 kohdan mukaisen valituksen hylkäämisestä 22.1.2020 tehdyn päätöksen R/519/19 fraus omnia corrumpit –periaatten perusteella, koska siihen ei voida soveltaa minkäänlaista vanhentumisaikaa
               
            
                  —
               
               
                  kumoamaan veloista laaditun väärennetyn laskelman, joka on päivätty 21.9.2016 (viite Ares(2016)5486800) ja henkilöstösääntöjen 90 artiklan 2 kohdan mukaisen valituksen hylkäämisestä 29.1.2020 tehdyn päätöksen R/537/19 vastustuksen ja vilpin vuoksi fraus omnia corrumpit –periaatteen perusteella, koska siihen ei voida soveltaa minkäänlaista vanhentumisaikaa,
               
            sekä määräämään SEUT 268 ja 340 artiklan perusteella seuraavat korvaukset:
      
                  —
               
               
                  näistä riidanalaisista päätöksistä aiheutuneesta henkisestä kärsimyksestä korvauksena 146 000 euroa ja aineellisesta vahingosta korvauksena 359 481,29 euroa eli yhteensä 505 481,29 euroa, jollei mahdollisesta uudelleenarvioinnista muuta johdu, lisättynä viivästys- ja hyvityskoroilla kunnes kaikki korvaukset on maksettu
               
            ja joka tapauksessa
      
                  —
               
               
                  velvoittamaan vastaajan vastaamaan kaikista oikeudenkäyntikuluista, oikeusavusta aiheutuneet kulut mukaan lukien.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kymmeneen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin perusoikeuskirjan (jäljempänä perusoikeuskirja) 1, 3 ja 4 artiklan sekä 31 artiklan 1 kohdan rikkomiseen sekä Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 1 e artiklan 2 kohdan ja 12 a artiklan rikkomiseen siltä osin kuin näissä säännöksissä ja määräyksissä kielletään työpaikkakiusaaminen ja vahvistetaan oikeus tulla kuulluksi.
               
            
                  2)
               
               
                  Toinen kanneperuste, joka perustuu perusoikeuskirjan ja henkilöstösääntöjen IX liitteessä olevan 9 artiklan 9 kohdan rikkomiseen ja ne bis in idem -periaatteen loukkaamiseen.
               
            
                  3)
               
               
                  Kolmas kanneperuste, joka perustuu toimimatta jättämisen periaatteen ja laillisuusperiaatteen loukkaamiseen.
               
            
                  4)
               
               
                  Neljäs kanneperuste, joka perustuu perusoikeuskirjan 48 artiklan 1 kohdan ja kurinpitoasioita koskevien vuoden 2019 yleisten täytäntöönpanosäännösten 3 artiklan 2 kohdan rikkomista syyttömyysolettaman periaatteen loukkaamisen vuoksi.
               
            
                  5)
               
               
                  Viides kanneperuste, joka perustuu kurinpitoasiaa CMS 17/025 koskevien asiakirjojen takavarikointiin rikosoikeudenkäynnin yhteydessä belgialaisen tutkintatuomarin toimesta julkisten asiakirjojen väärentämisen vuoksi, mistä kantajan mukaan seuraa, että kurinpitomenettelyn yhteydessä esitetyt väitteet, jotka hän riitauttaa, eivät enää ole oikeudellisesti selvitettyjä.
               
            
                  6)
               
               
                  Kuudes kanneperuste, joka perustuu suostumuksen puuttumiseen uuden työsuhteen osalta ensimmäisen erottamisen seurauksena 26.7.2016 alkaen ja uuden palvelukseen ottamisen seurauksena 16.9.2017 alkaen sekä perusoikeuskirjan 15 artiklan rikkomiseen.
               
            
                  7)
               
               
                  Seitsemäs kanneperuste, joka perustuu perusoikeuskirjan 41 artiklan rikkomiseen, eturistiriitoja koskevan henkilöstösääntöjen 11 a artiklan rikkomiseen sekä puolueettomuuden ja oikeuskeinojen tasapuolisuuden periaatteiden loukkaamiseen.
               
            
                  8)
               
               
                  Kahdeksas kanneperuste, joka perustuu perusoikeuskirjan 41 artiklan 1 kohdan rikkomiseen ja hyvän hallinnon periaatteen loukkaamiseen, koska kurinpitomenettelyssä CMS 17/025 ylitettiin kohtuulliset määräajat.
               
            
                  9)
               
               
                  Yhdeksäs kanneperuste, joka perustuu fraus omnia corrumpit –periaatteen loukkaamiseen, koska palkasta tehtäviä pidätyksiä koskevan 15.9.2016 tehdyn viimeisen päätöksen allekirjoitus on väärennetty, mikä kantajan mukaan tekee pätemättömäksi 58 837,20 euron suuruisen väärennetyn velan.
               
            
                  10)
               
               
                  Kymmenes kanneperuste, joka perustuu henkilökohtaisten etuuksien hallinto- ja maksutoimiston väärinkäytöksiin, ilmeiseen petokseen ja vilppiin sekä laillisuusperiaatteen, oikeusvarmuuden periaatteen ja fraus omnia corrumpit -periaatteen loukkaamiseen.